Pentti Rantala (ympäristöneuvos)

Pentti Kalervo Rantala (s. 20. joulukuuta 1948 Lappeenranta) on suomalainen diplomi-insinööri ja jätehuollon asiantuntija, kehittäjä ja eläköitynyt yritysjohtaja, joka on saanut ympäristöneuvoksen arvonimen. 

Lappeenrannassa syntynyt Rantala on koulutukseltaan diplomi-insinööri. Pirkanmaan Jätehuolto Oy:n toimitusjohtaja Rantala sai ympäristöneuvoksen arvonimen joulukuussa 2013.  Vuodesta 1994 yhtiön toimitusjohtajana työskennellyt Rantala jäi eläkkeelle yhtiön palveluksesta vuoden 2014 alussa. Rantala osallistui yritysjohtajan työnsä ohella mm. jätehuollon valtakunnallisen yhteistyöelimen Jätelaitosyhdistyksen perustamiseen ja toimi pitkään sen hallituksen puheenjohtajana vuosina 1996–2010 ja 2012–2013. Yhdistyksen toiminnan myötä myös alan kotimaisten toimijoiden kansainvälinen yhteistyö on kehittynyt merkittävästi.

Lähteet

Suomalaiset insinöörit
Suomalaiset yritysjohtajat
Vuonna 1948 syntyneet
Elävät henkilöt